Държавен вестник, бр. 41, 2015 г., стр. 15

БРОЙ  41	
Д Ъ Р Ж А В Е Н  В Е С Т Н И К 	
СТР.  15  
УКАЗ № 103
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за изменение и допълнение на Закона за 
ограничаване изменението на климата, приет 
от ХLІІI Народно събрание на 22 май 2015 г.
Издаден в София на 29 май 2015 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Христо Иванов
ЗАКОН
за изменение и допълнение на Закона за огра­
ничаване изменението на климата (обн., ДВ, 
бр. 22 от 2014 г.; изм., бр. 14 и 17 от 2015 г.)
§ 1. В чл. 12, ал. 1 се правят следните 
изменения и допълнения:
1. Създава се нова т. 5:
„5. министърът на икономиката;“.
2. Досегашните т. 5, 6, 7, 8, 9, 10, 11, 12, 
13 и 14 стават съответно т. 6, 7, 8, 9, 10, 11, 
12, 13, 14 и 15.
§ 2. В чл. 15 се правят следните изменения:
1. В ал. 1 думите „т. 2 – 5, т. 7 – 9“ се за­
менят с „т. 2 – 6, т. 8 – 10“.
2. В ал. 2 думите „т. 10 – 14“ се заменят 
с „т. 11 – 15“.
3. В ал. 3 думите „т. 3 – 9“ се заменят с 
„т. 3 – 10“.
§ 3. В чл. 36, ал. 2 накрая се добавя „и на 
данните за тонкилометрите“.
§ 4. В чл. 47 ал. 1 се изменя така:
„(1) Въз основа на решение на Европейската 
комисия за разпределение на квотите минис­
търът на околната среда и водите уведомява 
ежегодно, считано от 2013 г., изпълнителния 
директор на ИАОС за разпределението на 
квотите за съответната година в съответствие 
с чл. 43, ал. 4 и 6.“
§ 5. В чл. 48 се правят следните изменения 
и допълнения:
1. В ал. 2 се създава изречение второ: „Опе­
ратори на инсталации не могат да изпълняват 
задължението си по ал. 1 с квоти за емисии 
от авиационни дейности.“
2. В ал. 3 изречение второ се заличава.
§ 6. В чл. 49, ал. 2 думите „плюс процент, 
определен в“ се заменят с „или процент, оп­
ределен съгласно чл. 1 от“.
§ 7. В чл. 57, ал. 3 думите „с акт на Евро­
пейската комисия“ се заменят със „съгласно 
Регламент (ЕС) № 525/2013“.
§ 8. В чл. 60 след думите „Регламент (ЕС) 
№ 389/2013“ се добавя „за откриване, закри­
ване на партида, одобряване на промяна на 
упълномощените представители по партида и 
актуализиране на информацията по партида 
в НРТКЕПГ“.
§ 9. В чл. 62 думите „които се изискват във 
връзка с разрешителните за емисии на парни­
кови газове“ се заменят с „по чл. 36, ал. 1 и 2“.
§ 10. В чл. 63 се правят следните изменения 
и допълнения:
1. Алинея 3 се изменя така:
„(3) Информацията, с изключение на 
тази по ал. 1 и по чл. 62, станала известна 
на компетентните органи и техните слу­
жители във връзка с дейността им по тази 
глава, представлява професионална тайна и 
не може да се разгласява освен в случаите, 
предвидени в закон. Професионалната тайна 
не представлява служебна тайна по смисъла 
на Закона за защита на класифицираната 
информация.“
2. Създават се ал. 4, 5, 6 и 7:
„(4) Компетентните органи и служителите 
са длъжни да пазят професионалната тайна, 
включително след освобождаването им от 
длъжност, съответно след прекратяването на 
правоотношенията им.
(5) Информацията, представляваща про­
фесионална тайна, може да бъде използвана 
от компетентните органи и служителите 
само във връзка с изпълнението на техните 
функции.
(6) Информацията, представляваща про­
фесионална тайна, може да се разкрива само:
1. пред органите на съда, прокуратурата, 
разследващите органи и полицейските органи 
при образувано наказателно или администра­
тивнонаказателно производство;
2. на Държавна агенция „Национална си­
гурност“ при условия и по ред, определени 
в съвместна инструкция, доколкото това е 
необходимо за изпълнение на функциите им;
3. като обобщени данни по начин, който 
не позволява индивидуализиране на лицата, 
за които се отнася;
4. на Европейската комисия.
(7) Лицата и органите по ал. 6 са длъжни да 
пазят поверителността на получената инфор­
мация и да я използват за целите, за които им 
е предоставена, освен когато компетентните 
органи са дали изрично съгласие тя да бъде 
използвана и за други цели.“
§ 11. В чл. 66 се правят следните изменения 
и допълнения:
1. Създава се нова ал. 3:
„(3) Емисиите на парникови газове от целия 
жизнен цикъл на течните горива, различни от 
биогоривата, се включват в доклада по ал. 1 
съгласно методиката по чл. 64, ал. 3.“
2. Досегашната ал. 3 става ал. 4.
§ 12. В чл. 76 се правят следните изменения 
и допълнения:
1. Създава се нова ал. 2: